MONO รายได้ทะลัก ดันผลงานไตรมาส 1 พลิกกำไร 13 ลบ.
MONO รายได้ทะลัก ดันผลงานไตรมาส 1 พลิกกำไร 13 ลบ. จากปีก่อนขาดทุน 390 ลบ.
12 พ.ค. 2564

บริษัท โมโน เน็กซ์ จำกัด (มหาชน) หรือ MONO รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทมีรายได้รวมไตรมาสที่ 1/2564 เพิ่มขึ้น 190.6 ล้านบาท คิดเป็นร้อยละ 51.1 เมื่อเทียบกับไตรมาสเดียวกันของปีก่อน และเพิ่มขึ้น 19.9 ล้านบาท คิดเป็นร้อยละ 3.7 เมื่อเทียบกับไตรมาสก่อน โดยหลักเกิดจาก
1) รายได้โฆษณาที่เพิ่มขึ้น 115.3 ล้านบาท คิดเป็นร้อยละ 39.2 เมื่อเทียบกับไตรมาสเดียวกันของปีก่อน และเพิ่มขึ้น 21.3 ล้านบาท คิดเป็นร้อยละ 5.5 เมื่อเทียบกับไตรมาสก่อน สาเหตุมาจากธุรกิจที่เริ่มฟื้นตัวจากความคลี่คลายของสถานการณ์โรคระบาด COVID-19 ประกอบกับนโยบายส่งเสริมการขายเพื่อกระตุ้นยอดซื้อโฆษณาได้รับการตอบรับอย่างดีส่งผลให้แนวโน้ม รายได้ค่าโฆษณาปรับตัวในทิศทางที่ดีขึ้นอย่างต่อเนื่อง
2) รายได้การให้บริการคอนเทนต์ MONOMAX และ 3BB GIGATV เพิ่มขึ้น 90.4 ล้านบาท คิดเป็นร้อยละ 367.5 เมื่อเทียบกับไตรมาสเดียวกันของปีก่อน และเพิ่มขึ้น 17.2 ล้านบาท คิดเป็นร้อยละ 17.6 เมื่อเทียบกับไตรมาสก่อน ธุรกิจยังคงเติบโตอย่างต่อเนื่องซึ่งเป็ นไปใน ทิศทางเดียวกับการเติบโตของสื่อดิจิทัล และตลาดอินเทอร์เน็ต จากพฤติกรรมการดำเนินชีวิต แบบ New Normal ประกอบกับการทำโปรโมชั่นและจับมือกับพันธมิตรเพื่อขยายฐานลูกค้า